Príloha č. 2 – Návrh zmluvy

Rámcová dohoda na elektronické stravovacie karty 2025 +

uzatvorená podľa § 269 ods.2 a nasl. Obchodného zákonníka č. 513/1991 Zb. v znení neskorších predpisov

a podľa § 2 ods. 5 písm. g) zákona č. 343/2015 Z.z. o verejnom obstarávaní a o zmene a doplnení niektorých predpisov

v znení neskorších predpisov

(ďalej ako: „Dohoda“)

**Článok I.**

**Zmluvné strany**

**Objednávateľ:**

**Názov: Záchranná zdravotná služba Bratislava**

Štátna príspevková organizácia

Štatutárny orgán oprávnený konať: Ing. Slavomír Gruška, riaditeľ

sídlo: Antolská 11, 851 07 Bratislava,

P.O. Box 15, 850 07 Bratislava

IČO: 17336210

DIČ: 2020845827

Bankové spojenie: Štátna pokladňa

Číslo účtu v tvare IBAN: SK85 8180 0000 0070 0028 7955

Zapísaná v: Registri právnických osôb, podnikateľov a orgánov verejnej moci vedenom Štatistickým úradom SR, registračné číslo 21005/2021

Zriadená: zriaďovacou listinou MZ SR č. 3724/1991 – A/XXI- 3 v znení neskorších zmien s účinnosťou od 1.1.1992

e-mail: [zachrana@emergency-ba.sk](mailto:zachrana@emergency-ba.sk)

tel. sekretariát: +421 02 68 20 61 11

Oprávnená/kontaktná osoba: Ing. Dagmar Toneckerová, vedúca ekonomicko-personálneho úseku

E-mail: [dagmar.toneckerova@emergency-ba.sk](mailto:dagmar.toneckerova@emergency-ba.sk)

Tel: + 421 2 6820 6127, +421 911 408 592

(ďalej len „Objednávateľ“)

a

**POSKYTOVATEĽ :**

Názov:

Štatutárny orgán oprávnený konať:

Sídlo:

IČO:

DIČ:

IČ DPH:

Bankové spojenie:

IBAN:

Zapísaná:

Kontaktná osoba:

E-mail:

Tel:

(ďalej len „Poskytovateľ“)

(spoločne ďalej ako: „Zmluvné strany)

**Článok II.**

**Preambula**

Objednávateľ je verejný obstarávateľ podľa zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“).

Táto Dohoda sa uzatvára ako výsledok verejného obstarávania s predmetom zákazky: “Dodanie elektronických stravovacích kariet”, v ktorom bol Poskytovateľ úspešným uchádzačom, nakoľko jeho ponuka bola v zmysle stanovených podmienok verejného obstarávania najvýhodnejšia.

**Článok III.**

**Predmet Dohody**

1. Poskytovateľ sa zaväzuje za účelom zabezpečenia stravovania zamestnancov Objednávateľa u zmluvných partnerov Poskytovateľa, poskytovať Objednávateľovi služby spočívajúce:

* vo vystavení elektronických stravovacích kariet,
* dodaní elektronických stravovacích kariet,
* v aktivovaní a deaktivovaní elektronických stravovacích kariet v prípade straty alebo odcudzenia,
* v správe elektronických stravovacích kariet,
* v pravidelnom dobíjaní – navyšovaní finančných prostriedkov (stravných jednotiek) na príslušnom elektronickom účte zamestnanca elektronických stravovacích kariet,

a to za podmienok dohodnutých v tejto Dohode a v zmysle podrobného opisu predmetu zákazky - viď Príloha č. 1: Opis predmetu zákazky.

(elektronické stravovacie karty ďalej ako : „**Karty“)** ( bod 1. spolu ďalej ako**: „Služba**“)

1. Predmetom tejto Dohody je :
2. záväzok Poskytovateľa poskytnúť Objednávateľovi riadne, včas a v požadovanom rozsahu Službu podľa bodu 1. tohto čl. a na základe podmienok dohodnutých v tejto Dohode, za  finančných podmienok podľa čl. VIII. tejto Dohody, a
3. záväzok Objednávateľa zaplatiť Poskytovateľovi za riadne a včas poskytnutú Službu v zmysle tejto Dohody Cenu podľa tejto Dohody, vychádzajúc z celkového finančného objemu podľa čl. VIII. tejto Dohody.
4. Služby majú byť poskytované v súlade s ustanoveniami § 152 ods. 2 zákona č. 311/2001 Z.z. Zákonníka práce v platnom znení (ďalej len „ZP“) a zákona č. 377/2004 Z. z. o ochrane nefajčiarov v platnom znení.

**Článok IV.**

**Doba trvania**

**Dohoda sa uzatvára na dobu určitú, a to na obdobie 24 mesiacov odo dňa jej účinnosti, alebo do vyčerpania finančného limitu** uvedeného v článku VIII. bod 6  tejto Dohody, podľa toho, ktorá skutočnosť nastane skôr.

**Článok V.**

**Miesto plnenia a dodacie podmienky**

Miestom plnenia Služieb bude **sídlo Objednávateľa**: Antolská 11, 850 07 Bratislava, alebo iná adresa určená Objednávateľom, ktorú uvedie v objednávke (ďalej ako: „**Miesto plnenia**“).

**Článok VI.**

**Dodacie podmienky**

1. **Nominálna hodnota elektronickej stravnej jednotky je 7,50 EUR.**
2. **Predpokladané množstvo objednania resp. odobratia elektronických stravných jednotiek za mesiac je: 7.440 ks.**
3. **Predpokladaný priemerný počet zamestnancov Objednávateľa, t.j. držiteľov Kariet v mesiaci je 800.**
4. Poskytovateľ bude poskytovať Objednávateľovi Službu na základe čiastkových objednávok zaslaných Objednávateľom prostredníctvom e-mailovej požiadavky zo strany kontaktnej osoby Objednávateľa kontaktnej osobe Poskytovateľa (uvedených v záhlaví tejto Dohody), a to podľa skutočných potrieb Objednávateľa, ktorý si vyhradzuje právo presný počet elektronických stravovacích kariet a stravných jednotiek upravovať mesačne, v závislosti od skutočného počtu zamestnancov a nárokov zamestnancov.
5. Objednávka musí obsahovať odkaz na túto Dohodu a na súbor, ktorý bude obsahovať najmä identifikátor zamestnanca (osobné číslo zamestnanca) a priradený počet stravovacích jednotiek za príslušný mesiac s nominálnou hodnotou stravnej jednotky, ktoré sa majú na jednotlivé kontá pripísať.
6. Poskytovateľ potvrdí prijatie každej objednávky Objednávateľovi po jej doručení prostredníctvom e-mailu bez zbytočného odkladu.
7. Objednávateľ prostredníctvom e-mailu objedná iniciálne množstvo Kariet. Iniciálny počet Kariet musí byť Objednávateľovi dodaný najneskôr do 10 pracovných dní odo dňa odoslania objednávky Poskytovateľovi.
8. V priebehu trvania Dohody je dohodnutá lehota dodávky ďalších Kariet do 5 pracovných dní odo dňa odoslania objednávky Poskytovateľovi.
9. Každú Kartu je potrebné dodať v uzatvorenej obálke na meno zamestnanca, pre ktorého je Karta vyhotovená. Súčasťou dodávky bude aj sprievodný list, ktorý bude obsahovať poučenie pre držiteľa Karty, ako aj iné potrebné informácie pre jej riadne užívanie.
10. Dohodnutá lehota na dobitie Kariet sú 4 (štyri) hodiny od odoslania objednávky a v odôvodnených prípadoch najneskôr do 24 (dvadsaťštyri) hodín od odoslania objednávky Poskytovateľovi keď Objednávateľ v objednávke, uvedie dlhšiu lehotu.
11. Poskytovateľ je povinný zabezpečiť dostatočnú ochranu pri poskytovaní Služby pred poškodením a znehodnotením Kariet.
12. Zmluvné strany berú na vedomie, že uvedené predpokladané množstvá objednávania Kariet, stravných jednotiek, odhadu počtu zamestnancov sú predbežné a informatívne a v žiadnom prípade nie sú záväzné. Poskytovateľ je v súlade s touto Dohodou a jednotlivými objednávkami povinný Objednávateľovi poskytnúť Služby aj pre iný, vyšší alebo nižší počet, ako sú predpokladané množstvá a odhady Objednávateľa. Množstvá objednávaných kusov Kariet a stravných jednotiek sa môžu počas platnosti tejto Dohody meniť zmenou počtu zamestnancov. Presné množstvá a hodnoty Kariet a stravných jednotiek Objednávateľ uvedie v samostatných mesačných objednávkach.

**Článok VII.**

**Elektronická stravovacia karta**

1. Elektronická stravovacia karta nemá charakter všeobecného platobného prostriedku a je určená výlučne na úhradu stravy v určených stravovacích zariadeniach a na úhradu v prevádzkach a obchodoch s potravinovým tovarom, ktoré sú zmluvnými partnermi Poskytovateľa, s možnosťou platby Kartou Poskytovateľa.
2. Každý zamestnanec dostane jednu Kartu, ktorá sa bude na mesačnej báze dobíjať stravnými jednotkami.
3. Držiteľom Karty bude zamestnanec Objednávateľa.
4. Karta musí najmä:

* obsahovať názov a logo Poskytovateľa;
* byť opatrená najmenej 3 osobitnými ochrannými prvkami proti falšovaniu a zneužitiu;
* byť bezkontaktná;
* byť použiteľná na účel stravovania (nie na výber v hotovosti);
* byť s možnosťou individuálneho overenia zostatku hodnoty elektronických stravných jednotiek v eurách priamo na účtenke;
* mať číselný kód karty (PIN kód);
* mať možnosť bezkontaktného použitia do hodnoty 20 Eur;
* byť akceptovaná už pri platbe 0,01 Eur;
* v prípade ceny, ktorá je vyššia ako zostatok na karte, umožniť držiteľovi Karty doplatiť skutočnú účtovanú cenu v hotovosti;
* byť bezodplatne prevedená do vlastníctva Objednávateľa momentom dodania;
* byť na požiadanie držiteľa Karty okamžite zablokovaná v prípade jej straty, krádeže alebo zničenia; v prípade straty, krádeže alebo zničenia Karty Poskytovateľ bezodplatne vyhotoví a dodá novú Kartu nahradzujúcu pôvodnú Kartu, a to najneskôr do 3 pracovných dní odo dňa nahlásenia straty, krádeže alebo zničenia Karty, a zabezpečí aby elektronické stravné jednotky nevyužité do dátumu nahlásenia straty, krádeže alebo zničenia Karty boli prenesené na novo vydanú Kartu, nahradzujúcu pôvodnú Kartu;
* obsahovať poučenie pre účely správneho používania držiteľa karty.

1. Stravovacia karta musí umožňovať prenos finančného zostatku do nasledujúceho roka bez akýchkoľvek obmedzení v čerpaní prenesenej sumy.

**Článok VIII.**

**Finančné podmienky**

1. Zmluvné strany sa dohodli na cene služby v súlade so zákonom č. 18/1996 Z. z o cenách v znení neskorších predpisov ako na jednotkovej cene položky, špecifikovanej v prílohe č. 2 tejto zmluvy rešpektujúc prílohu č. 1 tejto zmluvy.
2. **Nominálna hodnota stravnej jednotky je 7,50 EUR** (slovom: Sedem eur päťdesiat centov).Nominálna hodnota stravnej jednotky sa môže meniť počas trvania tejto Dohody podľa potrieb Objednávateľa, resp. podľa úpravy právnych predpisov. Objednávateľ si preto vyhradzuje právo zmeniť výšku nominálnej stravnej jednotky. Úprava hodnoty stravnej jednotky pri zmene nominálnej hodnoty musí byť bezplatná a musí byť spracovaná s prihliadnutím na celkovú hodnotu zákazky, ktorá je výsledkom verejného obstarávania, a ktorá je maximálna.
3. **Cena ako odmena pre Poskytovateľa** za poskytnuté Služby Objednávateľovi, **je určená konštantou vo výške -............... % z nominálnej hodnoty stravnej jednotky**, ktorá sa počas platnosti Dohody nebude meniť a tvorí prílohu č. 2: Cenová ponuka resp. Návrh na plnenie kritéria. (ďalej aj ako: „**Cena**“). Poskytovateľ je oprávnený si k cene za Služby účtovať daň z pridanej hodnoty vo výške určenej všeobecne záväznými právnymi predpismi
4. **Cena jednej stravnej jednotky sa určuje ako : rozdiel jej nominálnej hodnoty** určenej Objednávateľom v eurách **a zľavy** poskytnutej Poskytovateľom, ktorá je uvedená v prílohe č. 2 (Cenová ponuka resp. návrh na plnenie kritéria).
5. **Cena Služby** je určená ako súčin ceny jednej stravnej jednotky po zohľadnení zľavy  počtu stravných jednotiek podľa objednávky.
6. **Maximálny finančný limit za poskytovanie Služieb stanovený Objednávateľom je vo výške:**

**1.473 120,00 EUR.**

Objednávateľ si vyhradzuje právo nevyčerpať celkový finančný limit za Služby a Poskytovateľ sa zaväzuje uvedené právo akceptovať.

1. **Maximálna** **cena ako odmena pre Poskytovateľa** je konečná, najvyššia prípustná, je neprekročiteľná a platná po celú dobu trvania tejto Dohody a zahŕňa všetky náklady súvisiace s poskytovaním činností Služby, a to najmä nie však výlučne: vydanie, re-vydanie, blokácie, aktivácie, personalizácie, dodávky do miesta plnenia, vedenia zamestnaneckých účtov ku Kartám, všetky transakčné náklady, komunikácie a pod.
2. Poskytovateľ je povinný počas plnenia Služieb podľa tejto Dohody sledovať čerpanie finančného limitu podľa bodu 6. tohto čl. a zabezpečiť v lehote do 5. pracovných dní po ukončení každého mesiaca vygenerovanie prehľadu celkových cien za poskytnuté Služby, osobitne za každú Kartu a taktiež celkovú cenu za všetky Karty spolu (ďalej ako: „Prehľad čerpania“). Poskytovateľ je povinný doručiť Prehľad čerpania Objednávateľovi elektronicky na e-mail uvedený v záhlaví Dohody . Prehľad čerpania za každý mesiac, bude tvoriť podklad pre fakturáciu odplaty Poskytovateľa.

**Článok IX.**

**Platobné podmienky**

1. Cenu za Služby uhradí Objednávateľ na základe faktúr Poskytovateľa. Poskytovateľovi vzniká právo fakturovať na základe skutočne vykonaných činností Služby po ich prevzatí a odsúhlasení Objednávateľom.
2. Podkladom pre úhradu faktúry bude:
3. fotokópia objednávky,
4. Prehľad čerpania - potvrdený rozpis celkových Cien za poskytnuté Služby v danom mesiaci,
5. podpísaný odovzdávací a preberací protokol v prípade dodávky Kariet.
6. Poskytovateľ je povinný vystaviť faktúru za poskytnutie Služby v zmysle objednávok raz mesačne, a to najneskôr do 5. (piateho) pracovného dňa mesiaca, nasledujúceho po mesiaci, v ktorom boli Služby poskytnuté.
7. Doba splatnosti faktúry sa dojednáva do 30 dní odo dňa jej doručenia objednávateľovi. Záväzok uhrádzaný prostredníctvom banky sa považuje za splatený pripísaním dlžnej čiastky na účet Poskytovateľa.
8. Faktúra musí obsahovať všetky náležitosti faktúry podľa zákona č. 222/2004 Z. z. o dani z pridanej hodnoty v znení neskorších predpisov a účtovného dokladu podľa zákona č. 431/2002 Z. z. o účtovníctve v znení neskorších predpisov, ako aj špecifikáciu Objednávateľom prevzatých položiek plnenia. Za správne vyhotovenie faktúry zodpovedá v plnom rozsahu Dodávateľ.
9. V prípade, že faktúra nebude obsahovať predpísané náležitosti, resp. budú v nej uvedené nesprávne alebo neúplné údaje v rozpore s platnou právnou úpravou alebo touto Dohodou, je Objednávateľ oprávnený túto faktúru vrátiť pred jej splatnosťou. V prípade opravenej alebo novej faktúry plynie nová 30 dňová lehota splatnosti od jej doručenia Objednávateľovi.
10. Zmluvné strany sa dohodli, že Poskytovateľ bude Objednávateľovi vystavovať faktúry v elektronickej forme a bude ju zasielať vo forme pdf na e-mail Objednávateľa : [faktury@emergency-ba.sk](mailto:faktury@emergency-ba.sk)**.** Zmluvné strany berú na vedomie a súhlasia s tým, že faktúra v elektronickej podobe je plnohodnotnou náhradou faktúry v papierovej forme.
11. Poskytovateľ sa zaväzuje, že pohľadávku voči Objednávateľovi, ktorá mu, ako veriteľovi, vznikne z tohto zmluvného vzťahu, nepostúpi podľa § 524 a nasl. Občianskeho zákonníka tretej osobe bez predchádzajúceho písomného súhlasu Objednávateľa, ako dlžníka. Postúpenie pohľadávky Poskytovateľom bez predchádzajúceho písomného súhlasu Objednávateľa je neplatné podľa § 39 Občianskeho zákonníka. Súhlas Objednávateľa je platný len za podmienky, že bol na takýto úkon udelený predchádzajúci písomný súhlas jeho zriaďovateľa (Ministerstvo zdravotníctva Slovenskej republiky).

**Článok X.**

**Zabezpečenie záväzkov a zodpovednosť za vady**

1. V prípade omeškania Poskytovateľa s poskytnutím Služby riadne a včas v súlade s čiastkovou objednávkou, je Objednávateľ oprávnený požadovať od Poskytovateľa zaplatenie zmluvnej pokuty vo výške 2 % z hodnoty čiastkovej objednávky za každý aj začatý deň omeškania.
2. V prípade omeškania Objednávateľa s úhradou faktúry, je Poskytovateľ oprávnený požadovať od Objednávateľa zaplatenie úrokov z omeškania vo výške 0,05% z dlžnej sumy za každý aj začatý deň omeškania.

1. Takto dojednané sankcie nemajú vplyv na prípadnú povinnosť náhrady škody. Dojednané sankcie hradí povinná strana nezávisle na tom, či a v akej výške vznikne druhej strane v tejto súvislosti škoda, ktorú je možné vymáhať samostatne.

**Článok XI.**

**Ukončenie Dohody**

1. Zmluvné strany sa dohodli, že Dohodu je možné skončiť:

1. písomnou dohodou Zmluvných strán,
2. odstúpením od Dohody v prípade podstatného porušenia Dohody druhou zmluvnou stranou,
3. písomnou výpoveďou zo strany Objednávateľa kedykoľvek, a to aj bez uvedenia dôvodu, pričom výpovedná doba je 3 mesiace a začína plynúť prvým dňom mesiaca nasledujúceho po mesiaci, v ktorom bola výpoveď Poskytovateľovi doručená,
4. vyčerpaním finančného limitu podľa čl. VIII. bodu 6 Dohody, alebo uplynutím doby, na ktorú bola Dohoda uzavretá podľa čl. IV Dohody.

Podstatným porušením Dohody je:

1. v prípade Poskytovateľa - porušenie ktorejkoľvek zmluvnej podmienky, alebo ktoréhokoľvek

ustanovenia Dohody, vrátane Príloh;

1. v prípade Objednávateľa - opakované oneskorenie s platením faktúr; pod opakovaným oneskorením sa pre účely tejto Dohody rozumie najmenej 3 razy a pod podstatným oneskorením sa rozumie viac ako 30 dní.

Odstúpenie od Dohody sa vykoná písomným oznámením odstupujúcej zmluvnej strany adresovaným druhej zmluvnej strane. Oznámenie musí obsahovať dôvody odstúpenia od Dohody. Odstúpenie je účinné okamihom jeho doručenia druhej zmluvnej strane. Odstúpeniu od Dohody musí predchádzať písomná výzva s uvedením porušovaných povinností, v ktorej musí byť uvedené, že ak sa porušovanie povinností neodstráni ani v primeranom čase, dotknutá zmluvná strana od Dohody odstúpi.

Odstúpenie od Dohody má následky stanovené príslušnými ustanoveniami Obchodného zákonníka, pokiaľ sa zmluvné strany písomne nedohodnú inak.

Odstúpením od Dohody nie sú dotknuté nároky strán na náhradu škody vzniknutú porušením tejto Dohody, nároky na zmluvné alebo zákonné sankcie a tie práva a povinnosti, ktoré podľa prejavenej vôle zmluvných strán alebo vzhľadom na svoju povahu majú trvať aj po ukončení tejto Rámcovej dohody.

**Článok XII.**

**Doručovanie a komunikácia Zmluvných strán**

* + - 1. Zmluvné strany sa dohodli, že každá komunikácia medzi stranami Dohody bude prebiehať prostredníctvom kontaktných osôb, oprávnených na konanie vo veciach tejto Dohode uvedených v záhlaví Dohody, a v Čl. VIII. tejto Dohody, prípadne nimi poverených alebo splnomocnených osôb v písomnej podobe. Písomnú formu považujú Zmluvné strany za zachovanú aj v prípade elektronickej komunikácie na e-mailové adresy uvedené v tejto Dohode.
      2. Zmluvné strany sa dohodli, že ich vzájomná korešpondencia sa bude zasielať na adresy uvedené v záhlaví Dohody, pokiaľ z Dohody nevyplýva inak. Až do okamihu doručenia oznámenia o zmene kontaktnej adresy sa považuje za adresu určenú na doručovanie adresa uvedená v záhlaví Dohody. V prípade nesplnenia oznamovacej povinnosti zmeny adresy na doručovanie, znáša následky s tým spojené Zmluvná strana, ktorá si nesplnila svoju oznamovaciu povinnosť.
      3. Výpoveď a odstúpenie od Dohody musia mať písomnú formu a musia byť doručené druhej Zmluvnej strane. Výpoveď a odstúpenie od Dohody sa doručuje osobne alebo doporučene do vlastných rúk. Za účinné doručenie výpovede alebo odstúpenia od Dohody sa považuje aj odmietnutie ich prevzatia Zmluvnou stranou, ktorej je písomnosť určená, pričom zásielka sa bude považovať za doručenú momentom odmietnutia prevzatia. Rovnako sa bude doručenie považovať za účinné aj v prípade, ak adresát zásielku neprevezme z dôvodu neaktuálnosti adresy alebo z akéhokoľvek iného dôvodu, pričom účinky doručenia výpovede alebo odstúpenia od Dohody nastanú v danom prípadne dňom vrátenia sa nedoručenej zásielky späť odosielateľovi, i keď sa adresát o obsahu zásielky nedozvedel.
      4. Ustanoveniami odsekov 2. a 3. tohoto Čl. Dohody sa bude spravovať doručovanie všetkých písomností medzi Zmluvnými stranami, pokiaľ to nie je v rozpore so všeobecne záväznými právnymi predpismi alebo pokiaľ v tejto Dohode nie je upravené inak.
      5. Bežná komunikácia medzi Zmluvnými stranami sa môže uskutočňovať, okrem doručenia poštou, aj elektronicky.

**Článok XIII.**

**Povinnosť mlčanlivosti**

1. Poskytovateľ sa zaväzuje zachovávať mlčanlivosť o všetkých skutočnostiach, ktoré sa v súvislosti s touto Dohodu dozvedel o Objednávateľovi a zároveň sa zaväzuje, že neposkytne tretej strane, okrem subjektov odsúhlasených Objednávateľom žiadne informácie, ktoré od neho obdržal, ani žiadne iné písomné alebo ústne informácie. V prípade porušenia tohto záväzku má Objednávateľ právo vymáhať od Poskytovateľa škody, ktoré mu únikom informácií vzniknú.
2. Poskytovateľ sa tiež zaväzuje zachovávať mlčanlivosť o všetkých osobných údajoch zamestnancov Objednávateľa, ktoré mu budú poskytnuté Objednávateľom na účely riadneho plnenia tejto Dohody.
3. Poskytovateľ je povinný zaobchádzať s poskytnutými osobnými údajmi tak, aby nedošlo, čo i len z nedbanlivosti, k ich úniku a/alebo poskytnutiu neoprávnenej osobe.
4. Poskytovateľ plne zodpovedá Objednávateľovi za akúkoľvek škodu, ktorá Objednávateľovi vznikne z dôvodu porušenia povinnosti mlčanlivosti a/alebo z dôvodu úniku osobných údajov zo strany Poskytovateľa, a to čo aj z nedbanlivosti.

**Článok XIV.**

**Záverečné ustanovenia**

1. **Dohoda nadobúda platnosť dňom podpisu oboch zmluvných strán a účinnosť dňom nasledujúcim po dni zverejnenia v Centrálnom registri zmlúv, nie však skôr ako od 14.02. 2025.**
2. Zmluvné strany sa dohodli, že informácie, ktoré si navzájom poskytnú v súvislosti s činnosťou podľa tejto Dohody, ako aj zmluvné podmienky, považujú za dôverné a zaväzujú sa, že ich nevyužijú v rozpore s ich účelom pre svoje potreby, vytvoria podmienky na zabránenie úniku informácií a neprezradia ich tretej osobe.
3. Meniť túto Dohodu alebo jej časti možno len písomne a po vzájomnej dohode Zmluvných strán.
4. Dodatky ku Dohode musia byť rovnako ako táto Dohoda potvrdené a podpísané oprávnenými zástupcami oboch Zmluvných strán.
5. Zmluvné strany vyhlasujú, že sa budú snažiť riešiť všetky spory, ktoré prípadne vyplynú z výkladu a realizácie tejto Dohody zmierom. Ak nebude zmierlivé riešenie sporu možné, budú riešené podľa platného právneho poriadku Slovenskej republiky. Táto Dohody sa riadi právom Slovenskej republiky.
6. Táto Dohoda je vyhotovená v dvoch rovnopisoch. Každá Zmluvná strana obdrží 1 rovnopis.
7. **Neoddeliteľnou súčasťou Dohody je:**

**Príloha č. 1 – Opis predmetu zákazky**

**Príloha č. 2 – Cenová ponuka (**Návrh na plnenie kritéria).

1. Zmluvné strany prehlasujú, že túto Dohodu uzatvárajú slobodne, vážne, nie v tiesni ani za nápadne nevýhodných podmienok, na znak čoho ju podpisujú.

V Bratislave, dňa ................... V Bratislave, dňa ....................

**Za Objednávateľa Za Poskytovateľa**

|  |  |
| --- | --- |
|  |  |

................................................................ ..........................................................

**Záchranná zdravotná služba Bratislava**

Ing. Slavomír Gruška, riaditeľ